CELEX: 62018TA0095
Language: hu
Date: 2019-07-11 00:00:00
Title: T-95/18. sz. ügy: A Törvényszék 2019. július 11-i ítélete — Gollnisch kontra Parlament („Az Európai Parlament képviselőit megillető költségtérítésekre és juttatásokra vonatkozó szabályzat — Parlamenti asszisztensi támogatás — Jogalap nélkül kifizetett összegek behajtása — Panasz — Megsemmisítés iránti kereset — Elfogadhatóság — Védelemhez való jog — Indokolási kötelezettség — Ténybeli tévedés”)

30.9.2019   
            
            
               HU
            
            
               Az Európai Unió Hivatalos Lapja
            
            
               C 328/46
            
         
      A Törvényszék 2019. július 11-i ítélete — Gollnisch kontra Parlament
      (T-95/18. sz. ügy) (1)
      
      („Az Európai Parlament képviselőit megillető költségtérítésekre és juttatásokra vonatkozó szabályzat - Parlamenti asszisztensi támogatás - Jogalap nélkül kifizetett összegek behajtása - Panasz - Megsemmisítés iránti kereset - Elfogadhatóság - Védelemhez való jog - Indokolási kötelezettség - Ténybeli tévedés”)
      (2019/C 328/51)
      Az eljárás nyelve: francia
      
         Felek
      
      
         Felperes: Bruno Gollnisch (Villiers-le-Mahieu, Franciaország) (képviselő: B. Bonnefoy-Claudet ügyvéd)
      
         Alperes: Európai Parlament (képviselők: S. Seyr és M. Ecker meghatalmazottak)
      
         Az alperest támogató beavatkozó: az Európai Unió Tanácsa (képviselők: M. Bauer, R. Meyer és A. Jensen meghatalmazottak)
      
         Az ügy tárgya
      
      Az Európai Parlament főtitkárának a parlamenti asszisztensi támogatás címén jogalap nélkül kifizetett 275 984,23 euró felperestől való visszaköveteléséről szóló, 2016. július 1-jei határozatának, az ezzel kapcsolatos, 2016. július 5-i terhelési értesítésnek, valamint a questoroknak a felperes 2016. július 1-jei határozattal szemben benyújtott panaszát elutasító 2017. március 14-i határozatát megerősítő, 2017. október 23-i parlamenti elnökségi határozat megsemmisítése iránt, az EUMSZ 263. cikk alapján benyújtott kereset.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     Bruno Gollnisch a saját költségein felül viseli az Európai Parlament részéről felmerült költségeket.
                  
               
            
                  3)
               
               
                  
                     Az Európai Unió Tanácsa maga viseli saját költségeit.
                  
               
            
         (1)  HL C 142., 2018.4.23.